25. ΝΟΜΟΘΕΤ. ΔΙΑΤΑΓΜΑ υπ’ αριθ. 430 της 24/30 Ιαν. 1970 (ΦΕΚ Α΄ 25) Περί αποσβέσεως του δικαιώματος προβολής ακυρότητος διατάξεως τελευταίας βουλήσεως, ως προς το καταλειπόμενον υπέρ του Δημοσίου ή κοινωφελούς σκοπού. Άρθρ.1.-Το δικαίωμα προβολής ακυρότητος διατάξεως διαθήκης ή κωδικέλλου δι’ οιονδήποτε λόγον, δι’ ης καταλείπεται περιουσιακόν στοιχείον υπέρ του Δημοσίου ή κοινωφελούς σκοπού, αποσβέννυται άμα τη παρόδω πενταετίας από της δημοσιεύσεως της διαθήκης ή του κωδικέλλου. Άρθρ.2.-Εκκρεμείς δίκαι περί ακυρότητος διατάξεως διαθήκης ή κωδικέλλου, δι ης καταλείπεται περιουσιακόν στοιχείον υπέρ του Δημοσίου ή υπέρ κοινωφελούς σκοπού, καταργούνται, εφ’ όσον η αγωγή ησκήθη μετά την πάροδον της κατά το προηγούμενον άρθρον πενταετίας και δεν έχει εκδοθή τελεσίδικος απόφασις. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 24.Β.α.24-25 Κώδικας περί κληροδοτημάτων 